Document ID: 31979R2282

ΚΑΝΟΝΙΣΜΟΣ (ΕΟΚ) αριθ. 2282/79 ΤΗΣ ΕΠΙΤΡΟΠΗΣ της 17ης Οκτωβρίου 1979 περί κατατάξεως εμπορευμάτων στη διάκριση 55.09 Α Ι του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου (1), όπως τροποποιήθηκε τελικά με το κανονισμό (ΕΟΚ) αριθ. 280/77 (2), και ιδίως το άρθρο 3,
(1) ΕΕ αριθ. Ν 14 της 21.1.1969, σ. 1.
(2) ΕΕ αριθ. Ν 40 της 11.2.1977, σ. 1.
Εκτιμώντας:
ότι, για να διασφαλισθεί η ομοιόμορφη εφαρμογή της ονοματολογίας του κοινού δασμολογίου, πρέπει να θεσπισθούν διατάξεις για τη δασμολογική κατάταξη βαμβακερών υφασμάτων σε τεμάχια (υδρόφιλη γάζα), μη εμποτισμένων και μη καλυμμένων με φαρμακευτικές ουσίες, μήκους 100 μέτρων, και πλάτους 65 εκατοστών του μέτρου, διπλωμένων σε σχήμα ζικ-ζακ και φερόντων καθένα ατομικό περίβλημα και ετικέττα
ότι το κοινό δασμολόγιο που είναι προσαρτημένο στον κανονισμό αριθ. 950/68 του Συμβουλίου (3), ο οποίος τροποποιήθηκε τελικά από τον κανονισμό (ΕΟΚ) αριθ. 882/79(4), προβλέπει στην κλάση 30.04 τον βάμβακα, γάζες, ταινίες και ανάλογα είδη (επίδεσμοι, τσιρότα, σιναπισμοί κλπ.), εμποτισμένα ή καλυμμένα με ουσίες φαρμακευτικές ή τυποποιημένα προς λιανική πώληση, για φαρμακευτικούς ή χειρουργικούς σκοπούς, πλην των προϊόντων των αναφερομένων στη σημείωση 3 του κεφαλαίου και στην κλάση 55.09 τα άλλα βαμβακερά υφάσματα
(3) ΕΕ αριθ. Ν 172 της 22.7.1968, σ. 1.
(4) ΕΕ αριθ. Ν 111 της 4.5.1979, σ. 14.
ότι, καθ’όσον αφορά τα ανωτέρω βαμβακερά υφάσματα, η κατάταξη στις προαναφερόμενες δασμολογικές κλάσεις δύναται να αντιμετωπισθεί
ότι, λαμβανομένων υπόψη των διαστάσεων τους τα είδη αυτά, και αν ακόμη φέρουν περίβλημα και ετικέττα καθένα ατομικώς, δεν δύνανται, κατά την εισαγωγή τους, να θεωρούνται σαν τυποποιημένα προς λιανική πώληση για φαρμακευτικούς ή χειρουργικούς σκοπούς ότι, ως εκ τούτου, δεν δύνανται να καταταγούν στην δασμολογική κλάση 30.04
ότι, λόγω της φύσεως και των διαστάσεών τους, τα είδη αυτά πρέπει να καταταγούν στη διάκριση 55.09 Α Ι
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής της Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Τα βαμβακερά υφάσματα σε τεμάχια (υδρόφιλη γάζα), μη εμποτισμένα και μη καλυμμένα με φαρμακευτικές ουσίες, μήκους 100 μέτρων και πλάτους 65 εκατοστών του μέτρου, διπλωμένα σε σχήμα ζικ-ζακ και φέροντα περίβλημα και ετικέττα καθένα ατομικά υπάγονται στη διάκριση του κοινού δασμολογίου:
55.09 Έτερα υφάσματα βαμβακερά:
Α. Περιέχοντα τουλάχιστον 85% κατά βάρος βάμβακα:
Ι. Πλάτους κατωτέρου των 85 εκατοστών του μέτρου
ρθρο 2
Ο παρών κανονισμός αρχίζει να ισχύει την ογδόη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, στις 17 Οκτωβρίου 1979.

Labels: 3
17